తెలంగాణలో మహిళా తహసీల్దార్ దారుణహత్య WATCH LIVE TV
ఆ నోట్లతో వినియోగ బిల్లులు చెల్లించొచ్చు
రద్దు చేసిన రూ. 500, రూ. 1000 నోట్లతో కేంద్ర, రాష్ట్ర ప్రభుత్వాలకు సంబంధించిన వినియోగ బిల్లులు, ట్యాక్సులు, జరిమానాలు, ఫీజులు చెల్లించొచ్చని గురువారం కేంద్ర ప్రభుత్వం ప్రకటించింది.
TNN | Updated:
Nov 10, 2016, 03:55PM IST
రద్దు చేసిన రూ. 500, రూ. 1000 నోట్లతో కేంద్ర, రాష్ట్ర ప్రభుత్వాలకు సంబంధించిన వినియోగ బిల్లులు, ట్యాక్సులు, జరిమానాలు, ఫీజులు చెల్లించొచ్చని గురువారం కేంద్ర ప్రభుత్వం ప్రకటించింది. అయితే నవంబర్ 11వ తేదీ అర్థరాత్రి వరకే ఈ సదుపాయం అందుబాటులో ఉంటుందని వెల్లడించింది. తమ వద్ద ఉన్న పెద్ద నోట్లను మార్చుకోడానికి ఇబ్బంది పడుతున్న సామాన్య ప్రజలకు ఈ నిర్ణయం కొంచెం ఉపసమనం ఇస్తుందనే చెప్పాలి.
రద్దు చేసిన నోట్లను ఇప్పటికే పెట్రోల్ బంకులు, రైల్వే స్టేషన్లు, విమానాశ్రయాల్లో అనుమతిస్తున్నారు. అలాగే ఈ నోట్లతో ఎల్పీజీ సిలిండర్లు, వైద్యలు ప్రిస్క్రిప్షన్&zwnj;పై మందులు కొనుగోలుచేయడానికి ప్రభుత్వం అనుమతించింది. తాజాగా ఈ జాబితాలో యుటిలిటీ బిల్లులతోపాటు మరికొన్ని సర్వీసులను జత చేసింది. దీంతో శుక్రవారం అర్థరాత్రి వరకు ప్రజలు కరెంట్, మున్సిపాలిటీ వాటర్ బిల్లులు, ట్రాఫిక్ జరిమానాలు తదితర వినియోగ బిల్లులను రూ. 500, రూ. 1000 ద్వారా చెల్లించొచ్చు.